system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Muzeul Etnografic al Transilvaniei?
assistant
Muzeul Etnografic al Transilvaniei este un muzeu din municipiul Cluj-Napoca (str. Memorandumului nr. 21). Muzeul a fost înființat la 16 iunie 1922, fiind una dintre realizările culturale ale perioadei următoare Marii Uniri de la 1 decembrie 1918. Cu un secol de funcționare neîntreruptă, muzeul este cel mai vechi de acest gen din România și unul dintre cele mai prestigioase din Europa. 

Muzeul dispune de un patrimoniu de peste 100.000 de piese de port popular și mărturii ale diferitelor obiceiuri străvechi, reflectând ocupațiile populației transilvănene. Acestea sunt riguros organizate, oferind vizitatorilor o imagine completă a obiceiurilor din Transilvania. Patrimoniul muzeului este organizat în 8 sectii: Ceramică, Textile, Ocupații, Port, Locuință-alimentație, Obiceiuri, Secția în aer liber și Secția internațională. Există 50.000 de fotografii; 5.000 de diapozitive; 12.000 reviste de specialitate.

Localizare 
Se află pe str. Memorandumului nr. 21, în clădirea Reduta; este o construcție de la finele secolului al XVIII-lea. Clădirea Reduta a adăpostit în perioada 1848-1865 Dieta Transilvaniei. Tot aici a avut loc în 1894 procesul memorandiștilor, eveniment cu largi ecouri internaționale. În 1923 s-a desfășurat aici Congresul general al sindicatelor din România.

Parcul Etnografic 
Parcul Etnografic Romulus Vuia este primul muzeu în aer liber din România, funcționând ca secție în aer liber a Muzeului Etnografic al Transilvaniei. Este localizat în zona Hoia din Cluj-Napoca. Parcul Etnografic a luat ființă în 12 aprilie 1929, cele mai vechi exponate datând din 1678. Conține:

 13 gospodării cu 90 de construcții caracteristice zonelor Munții Apuseni, Năsăud, Bistrița, Câmpia Transilvaniei, Maramureș, Secuimea, Zarand, Podgoria Albă, Țara Oașului, Gurghiu, Depresiunea Călățele, Bran
 34 de instalații tehnice țărănești
 5 case-atelier
 3 biserici de lemn 
 o poartă de cimitir.

Vezi și 
 Biserica de lemn din Cizer
 Biserica de lemn din Petrindu
 Biserica de lemn din Chiraleș
 Romulus Vuia

Referințe 
 Bodea Gheorghe - Clujul vechi și nou, Cluj-Napoca, 2002
 Cluj-Napoca=Claudiopolis, Noi Media Print, bucurești, 2004
 Cluj-Napoca - Ghid, Editura Sedona, 2002

Bibliografie suplimentară 
 Muzeul Etnografic al Ardealului, Romulus Vuia, București, 1928
 Începuturile Muzeului Etnografic al Ardealului (1922-1928). Contribuții documentare, Tudor Sălăgean, 1997 - fragmente

Legături externe 
 www.muzeul-etnografic.ro - Site web oficial
 Descriere a parcului etnografic, museum.ici.ro
 Mici istorii clujene (IX): Clădirea Redutei , 4 octombrie 2011, Camelia Pop, Foaia Transilvană
 Comorile de sticlă din tainițele muzeului , 28 decembrie 2011, Florina Dobos, România liberă
 Istorie regăsită. Regele Carol al II-lea și Muzeul Etnografic al Ardealului, 4 octombrie 2013, Tudor Sălăgean, Adevărul

Fondări în 1922
Clădiri și structuri din Cluj-Napoca
Etnografic al Transilvaniei
Transilvania